Universal Pictures

**Universal City Studios LLC** (nekada pod imenom **Universal Studios** ili **Universal City Studios**), jedan od je od šest velikih američkih filmskih studija, dio grupe NBC Universal, s više od 100 ureda i setova diljem *Universal City Plaza Drivea* u Universal Cityju u Kaliforniji. Universalov kompleks nalazi se u Los Angelesu. Distribucija, uprava i administrativni uredi su smješteni u New Yorku. Universal je drugi najveći i najstariji studio u Hollywoodu (Viacom'ov *Paramount Pictures*, Universalov partner, tj. United International Pictures - koji distribuira Paramount i Universal globalno - je najstariji).

## Povijest 
Utemeljitelj Universala je njemački imigrant židovskog podrijetla Carl Laemmle (1867. – 1939.), koji je po dolasku u SAD osnovao prodavaonicu odjećom u naselju Oshkosh, Wisconsin te uskoro započeo kupovati kinodvorane. Otvorio je *The White Front Theatar*, a u suradnji s Robertom Cochraneom otvorio je i drugu kinodvoranu. Godine 1912. osnovao je **The Universal Film Manufacturing Company** kojoj je stao na čelo, a za potpredsjednika je postavljen njegov suradnik Cochrane.

Godine 1914. Laemmle i Cochrane otvorili su *Universal City*, što im je omogućilo povećanje filmske proizvodnje, pa su već iduće godine ostvarili ukupnu proizvodnju od 250 Universalovih filmova. U tom periodu, za studio su bile angažirane filmske zvijezde i slavni redatelji poput Rudolpha Valentina i Ericha von Stroheima.

Studio je 1922. godine preimenovan u **Universal Pictures Corporation** i tijekom 20-ih i 30-ih godina fokusirao se na kratke, niskobudžetne filmove, westerne i melodrame. Ipak, i u tom razdoblju ostvarena su dva klasika nijemog filma: *Zvonar crkve Notre-Dame* (1923.) i *Fantom iz opere (1925.).

Kada je 1929. menadžerske poslove u produkciji preuzeo Carl Laemmle, jr. (1908. – 1979.), kompanija je srezala viškove potrošnje i preusmjerila se na snimanje sofisticiranijih i dugometražnih filmova. Godine 1936. kompaniju je kupila tvrtka *Standard Capital* za 4.1 milijun USD i preimenovala je u *New Universal*, čime je završena era Laemmleovih.

Za vrijeme Drugog svjetskog rata, studio je uglavnom snimao filmove o čudovištima, niskobudžetne westerne, filmske nastavke i "pustinjske drame". Godine 1946. studio se ujedinio s *International Picturesom*, a 1952. kompaniju je kupila *Decca Records.*

Godine 1962. *MCA* je kupila *Decca Records*, čime je stekla i vlasništvo nad *Universalom*. MCA je renovirala studijska postrojenja i ponovno uvela turističke ture. U tom periodu značajna su dva filmska ostvarenja: Hitchcockove *Ptice* (1962.) i *Ubiti pticu rugalicu* (1962.) s Gregoryjem Peckom u glavnoj ulozi.

Studio je ostvario uspješno poslovanje u razdoblju 70-ih i 80-ih kada je snimioo niz uspješnih blockbustera poput *Bljedolikog jahača*, *Ralja* (1975.), *Smoky i Bandita* (1977.), *Blues Brothersa* (1980.), *E.T.*, *Povratak u budućnost* (1985.) i *Povratak u budućnost 2* (1989.).

Japanska korporacija *Matsushita Electrical Industrial Company* kupila je Universal u studenom 1990. godine. U tom periodu studio je iznjedrio filmove kao što su Jurski park i Schindlerova lista. Zbog neusklađenih poslovnih stavova među upravama Matsushita Electrical Industrial Company i MCA, japanska je tvrtka 1995. godine prodala 80% svog udjela u MCA-i trvtki *Seagram Company Ltd.'' za 5.7 milijardi USD.

## Bilješke 
## Vanjske poveznice 
* Universal Studios
* Universal Studios Hollywood - tematski park 
* Povijest Universal Studiosa - entertainmentdesigner.com 


Kategorija:Američki brendovi